Keď deti prerastú rodičom nad hlavu, východiskom je nájsť vhodnú opatrovateľku. Keď však nezvládnuteľné ratolesti zlikvidujú nervy i zdravie sedemnástich vychovávateliek za sebou, pre ich nešťastného ovdoveného otca existuje iba jediné riešenie - najať záhadnú dámu Nanny McPheeovú, ktorá pri výchove neváha používať čary a kúzla. Opatrovateľka, ktorá svojím výzorom deti najprv vystraší, ich postupne mení k lepšiemu. A tak sa mení aj jej hrozivý výzor na milú a krásnu ženu. Pomôže Nanny aj osamelému pánovi Brownovi, ktorého uháňajú vydajachtivé ženy? Ovdovelý pán Brown je majiteľom pohrebného ústavu, ktorý už nejakú dobu neprosperuje. Potrebuje, aby sa jeho detskí potomkovia začali správať aspoň trochu civilizovane, pretože len tak si nájde novú ženu. Nemá len nahradiť zosnulú pani Brownovú, ale má zachrániť jediný finančný zdroj, ktorý pánovi Brownovi ešte nevyschol. Teta Adelaide sa totiž rozhodla, že pokiaľ sa neožení, nebude mu už prispievať, čo by mu ešte viac zničilo jeho už aj tak nepodarený život. Jedinou záchranou sa tak môže stať Nanny McPhee, pestúnka, ktorá okrem svojho talentu používa na krotenie detí ešte aj čary a kúzla.